Maria Sharapova klaar gespeel vir 2018 | Netwerk24
Maria Sharapova gaan vir die res van 2018 nie aan tennistoernooie deelneem nie.. Foto: Getty Images
Die Amerikaanse Ope was Maria Sharapova se laaste toernooi van die jaar.
Die Rus wat die vierde ronde op Flushing Meadows gehaal het, het haar intussen onttrek van toernooie in Beijing, Tianjin en Moskou.
Die vyfmalige Grand Slam-kampioen het vanjaar net in 11 toernooie gespeel.
Sy was verlede jaar die wenner in Tianjin, maar het verkies om die res van die jaar se toernooie mis te loop en sterker terug te keer wanner die nuwe seisoen begin.
Sharapova (31) het 20 wedstryde in 2018 gewen.
Haar beste uitslae was op klei. Sy het die kwarteind in Madrid gehaal en die halfeind in Rome. Sy was een van die laaste agt oorblywende spelers op Roland Garros nadat Serena Williams voor hulle wedstryd in die vierde ronde onttrek het.
Haar beste uitslae was op klei. Sy het die kwarteind in Madrid gehaal en die halfeind in Rome.
Sy het in haar eerste toernooi in Shenzhen die halfeindronde gehaal, maar toe vroeg uitgeval in die Australiese Ope, Doha, Indian Wells en Stuttgart, waarna sy weens ’n armbesering nie in Doebai en Miami gespeel het nie.
Sy was nie in die Birmingham Classic in aksie nie en is toe vir die eerste keer in die eerste ronde op Wimbledon deur ’n kwalifiseerder Vitalia Diatchenko verras.
Sy is in die Amerikaanse Ope deur Carla Suarez Navarro uitgeskakel.
Sharapova sal haar seisoen soos vanjaar weer in 2019 in Shenzhen begin.
Meer oor: Maria Sharapova | Rusland | Tennis | Onttrek | Rus | Grand Slam